கேள்வி: மஞ்சள்தூவி சூரை - விளக்கம் பற்றி நீங்கள் என்ன அறிந்துள்ளீர்கள்?
பதில்: மஞ்சள்தூவி சூரையானது 180 கிலோ (400 எல்பி) எடையை எட்டும் பெரிய சூரை இனங்களில் ஒன்றாகும். ஆனால் அட்லாண்டிக் மற்றும் பசிபிக் நீலத் தூவி சூரைகளைக் காட்டிலும் இது கணிசமாக சிறியது, அவை 450 கிலோ (990 எல்பி) க்கு மேல் எட்டக்கூடியவை மற்றும் மற்றும் பிக்ஐ சூரை மற்றும் தெற்கு நீலத்தூவி சூரையைவிட சற்று சிறியது. இதன் இரண்டாவது முதுகு துடுப்பு, குதத் துடுப்பு போன்றவை அரிவாள் (வேளாண் கருவி) போன்ற நீளமான தூவியைக் கொண்டிருக்கும். மேலும் அவை பிரகாசமான மஞ்சள் நிறத்தில் இருப்பதால், இந்த மீனுக்கு மஞ்சள்தூவி சூரை என்ற பொதுப் பெயர் உண்டானது. இதன் மார்புத் துடுப்புகள் இதனுடன் தொடர்புடைய நீலத்தூவி சூரை விட நீளமானவை, ஆனால் அல்பாகோரின் துடுப்புகள் அளவுக்கு நீளமாக இல்லை. இதன் உடல் மிகவும் இருண்ட உலோகம் சார்ந்த நீலம் நிறமானது. இதன் வயிற்றுப் பகுதி வெள்ளி நிறத்தில் இருக்கும் இதன் உடலில் சுமார் 20 செங்குத்து கோடுகள் உள்ளன. இலக்கியத்தில் காணப்படும் அளவுகளாக 2.4 மீ (94 அங்குலம்) நீளமும், 200 கிலோ (440 எல்பி) எடை வரை உள்ளன. மெக்சிகோவின் பசிபிக் கடலில் சான் பெனடிக்டோ தீவு அருகே 1977 இல் பிடிபட்ட இந்த இனத்தைச் சேர்ந்த ஒரு மீனானது பன்னாட்டு விளையாட்டு மீன் சங்கத்தின் (IGFA) பதிவின்படி 176 கிலோ (388 எல்பி) ஆகும். 2010 ஆம் ஆண்டில் மெக்சிகோவின் பாகா கலிபோர்னியா மூவலந்தீவு முனையில் 184-கிலோ மஞ்சள் தூவி சூரை பிடிபட்டது. சுற்றளவுடன் நீளமானது. அது பன்னாட்டு விளையாட்டு மீன் சங்கத்தின் பரிசீலனையில் உள்ளது. 2012 இல், பாகா கலிபோர்னியாவில் ஒரு மீனவர் 193 கிலோ மஞ்சள்தூவி சூரையைப் பிடித்தார். அது பன்னாட்டு விளையாட்டு மீன் சங்கத்தால் உறுதிப்படுத்தப்பட்டால், மீனவர் $1 மில்லியன் பரிசாகப் பெறுவார். "[http://www.ktla.com/news/landing/ktla-million-dollar-tuna,0,5811199.story Record Tuna Catch Could Fetch $1 Million] " KTLA, 9 October 2012